અમદાવાદ: અમદાવાદીઓ દાનવીશક્તિ પર દૈવીશક્તિના પર્વ દશેરાની ઉજવણી વખતે ફાફડા-જલેબી હોંશે હોંશે ખાતા હોય છે. ગુજરાતના કારીગરોની સાથે-સાથે છેક રાજસ્થાનના કારીગરોની દશેરાએ માગ ઊઠે છે. કરોડો રૂપિયાનાં ફાફડા-જલેબીને દશેરાએ લોકો ઝાપટી જાય છે, જોકે મ્યુનિ. તંત્ર દેખાવ પૂરતા દશેરા નિમિત્તે ફાફડા-જલેબી બનાવનારી ફરસાણની દુકાનો કે રેસ્ટોરાં પર દરોડા પાડે છે, પરંતુ ફાફડા-જલેબીના નમૂનાના રિપોર્ટ છેક પંદર દિવસે આવતા હોઇ તંત્ર માટે ઘોડા આ એક પ્રકારે ઘોડા નાસી છૂટ્યા બાદ તબેલાને તાળાં મારવા જેવો ઘાટ સર્જાય છે.